पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान की जनता को 5 लाख तक का निशुल्क इलाज उपलब्ध कराने के लिए मुख्यमंत्री अशोक गहलोत ने शनिवार को वीडियो कॉन्फ्रेंसिंग के माध्यम से मुख्यमंत्री चिरंजीवी स्वास्थ्य बीमा योजना का शुभारंभ किया। अल्पसंख्यक मामलात, वक्फ एवं जन अभाव अभियोग निराकरण मंत्री सालेह मोहम्मद ने कहा कि राजस्थान की जनता के स्वास्थ्य सेवाओं में यह बड़ा कदम है।
मुख्यमंत्री अशोक गहलोत ने प्रदेश की जनता को पिछले कार्यकाल में निशुल्क दवा योजना एवं मुख्यमंत्री निशुल्क जांच योजना शुरू कर लाभांवित किया। इस बार राजस्थान की जनता ने फिर मौका दिया। उन्होंने बताया कि इस योजना के लिए पंजीकरण के लिए 31 मई तक अंतिम तिथि बढ़ा दी है। लोग इसमें पंजीकरण करवाकर स्वास्थ्य सेवाओं में लाभ प्राप्त करें। मंत्री ने आमजन से राज्य सरकार द्वारा जारी कोरोना गाइड लाइन का पालन कर सरकार का सहयोग करने की अपील की है।
उन्होंने कहा कि कोरोना ने विकराल रूप धारण कर लिया है। सरकार इस पर काबू पाने के लिए हर संभव प्रयास कर रही है। लेकिन जनता के सहयोग के बिना इसकी जंग जीतना संभव नहीं है। बजट घोषणा 2021-22 की अनुपालना में इस योजना में 1 अप्रैल 2021 से पंजीकरण प्रारंभ किया गया था। उन्हें 1 मई 2021 से लाभ मिलेगा एवं जो परिवार 31 मई 2021 तक इसमें जुड़ेंगे उन्हें पंजीकरण की दिनांक से लाभ देय होगा। उन्होंने आमजन से मुख्यमंत्री चिरंजीवी बीमा योजना में पंजीकरण कराकर स्वास्थ्य सेवाओं का लाभ लेने की अपील की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn